২০২৩ তুরস্ক–সিরিয়া ভূমিকম্প
৬ ফেব্রুয়ারি ২০২৩ সালে একটি শক্তিশালী ভূমিকম্প গাজিয়ানতেপ শহর থেকে পশ্চিমে তুরস্কের দক্ষিণাঞ্চলে স্থানীয় সময় রাত ৪:১৭ মিনিটে (১:১৭ ইউটিসি) আঘাত হানে, যার ফলে তুরস্ক ও সিরিয়ায় ব্যাপক ক্ষতি সাধিত হয়। সর্বোচ্চ ৯ম (প্রচণ্ড) মার্কেলি তীব্রতা ও ৭.৮ M মাত্রার এই ভূমিকম্পটি ১৯৩৯ এরজিনজান ভূমিকম্পের সাথে এটি তুরস্কের ইতিহাসের জ্ঞাত সবচেয়ে শক্তিশালী ভূমিকম্প হিসেবে জায়গা করে নিয়েছে। এই ভূমিকম্পের অনেকগুলো পরবর্তী কম্পন অনুভূত হয় যেগুলোর মধ্যে সর্বোচ্চ কম্পনটির মাত্রা ছিলো ৬.৭ ṃ। এই ভূমিকম্প পরবর্তীতে মৃতের সংখ্যা দীর্ঘ হতে থাকে। ৯ ফেব্রুয়ারি নাগাদ মৃতের সংখ্যা দাঁড়ায় ২৪০০০ জনেরও বেশি। সংবাদ মাধ্যমের রিপোর্ট অনুযায়ী, বহু মানুষ ধ্বংসস্তূপের নিচে চাপা পড়ে আছেন, যাদের উদ্ধারে তৎপরতা চলছে। সময় গড়ানোর সঙ্গে সঙ্গে আটকে পড়া এসব মানুষের জীবিত থাকার সম্ভাবনা ক্ষীণ হয়ে আসছিল। এই ভূমিকম্পে ৬০ টির বেশি রাষ্ট্র সহযোগিতা করেছে।